56 



føjes: „Jeg ser ikke, at der foreligger nogen Nødvendighed for, at Forholdet mellem 

 Livsformerne alle Vegne er det samme i Lande med samme Klima men med vidt 

 forskellig Flora-Alder, og er det ikke dette, tør man vel heller ikke bygge alt for 

 sikre Slutninger paa dette Forhold med Hensyn til Planteklimaet". 



Naar Warming ikke ser „nogen Nødvendighed for, at Forholdet mellem Livs- 

 formerne alle Vegne er det samme i Lande med samme Klima men med vidt for- 

 skellig Flora-Alder", kommer dette maaske af, at Warming ikke har undersøgt 

 dette Spørgsmaal nærmere og derfor heller ikke søger at vise, at Forholdet er 

 anderledes end af mig udtalt. Sagen er imidlertid mindre vanskelig at udrede, end 

 man maaske kunde antage, idet vi i forskellige Klimater har unge og gamle Dan- 

 nelser ved Siden af hverandre og saaledes er i Stand til at undersøge, om der er 

 nogen væsentlig Forskel mellem de biologiske Spektra af disse forskellige Dannelsers 

 Flora. Men selv om man ikke havde Materiale til en saadan Undersøgelse, vilde 

 man ved at underkaste Spørgsmaalet en mere indgaaende almindelig Betragtning 

 komme til et Resultat, der falder sammen med mit med Grunde underbyggede 

 Forsøg paa at skabe en biologisk Plantegeografi paa saa vidt muligt eksakt Grund- 

 lag. Før end jeg gaar over til en Fremstilling af bestemte Forhold, vil jeg derfor 

 underkaste Spørgsmaalet en saadan almindelig Betragtning og dertil vælge Sibiriens 

 Flora, som Warming nævner; Warming bruger ganske vist Udtrykket „Skove", men 

 jeg maa formode, at Warming dermed mener Floraen som Helhed, idet det kun 

 under denne Forudsætning kan være en Indvending mod min Betragtningsmaade, 

 der ikke angaar specielt Skovene men Floraen som Helhed. 



Sibiriens Flora er geologisk set ung. og der er derfor efter Warmings Mening 

 Grund til at antage, at Kampen mellem Arterne ikke er afsluttet, og at alle de 

 Arter, som kan vokse her, endnu ikke er indvandrede. Dette er sikkert nok ganske 

 rigtigt, da vi jo stadig ser ny Arter indvandre saa her saa der; men, som jeg alle- 

 rede oftere har fremhævet, er det ikke det, som det her kommer an paa; det som 

 det kommer an paa er at faa Klarhed over, om der er nogensomhelst Grund til 

 at formode, at Indvandringen af ny Arter vil forandre det væsentlige i den nu- 

 værende Floras biologiske Spektrum, saa længe Klimaet forbliver det samme. 



Lad os da her først se paa, hvorfra Sibirien overhovedet kan faa ny Plantearter. 



Af Erfaring ved vi, at ingen eller saa godt som ingen af den tropiske Zones 

 Arter er i Stand til at vokse paa Friland i den koldt tempererede Zone, og endnu 

 mindre er de i Stand til at optage Kampen med denne Zones Arter; en Indvandring 

 af nogen Betydning fra Fanerofyt-Klimaet er derfor udelukket og finder som be- 

 kendt heller ikke Sted. Hvis der indvandrer Arter til Sibirien, maa de komme fra 

 Lande med væsentlig samme Klima; de maa komme fra andre Hemikryptofytklima- 

 Omraader; men her har vi jo nu netop allevegne væsentlig den samme Fordeling 

 af Arterne indenfor Livsformernes Række som i Sibirien; hvis derfor de Arter, 

 som maatte vandre til Sibirien, skal forandre dettes biologiske Spektrum, maa de 

 indvandrede Arter vise et helt andet biologisk Spektrum end Arterne i det Land, 

 hvorfra de stammer; efler det Side 53 omtalte Eksempel og ifølge hvad vi ellers 



